
PËR MIRATIMIN E HUAMARRJES PREJ 139 300 000 SDR-sh QË FONDI MONETAR NDЁRKOMBЁTAR I AKORDON SHQIPËRISË NЁPЁRMJET INSTRUMENTIT TЁ FINANCIMIT TЁ SHPEJTЁ (RFI)

Në mbështetje të neneve 78, 83, pika 1, dhe 156 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1
 
Miratohet huamarrja prej 139 300 000 SDR-sh që Fondi Monetar Ndërkombëtar i akordon Shqipërisë nëpërmjet Instrumentit të Financimit të Shpejtë (RFI), me termat, sipas aneksit që i bashkëlidhet këtij ligji.

Neni 2
 
Ky ligj hyn në fuqi 15 ditë pas botimit në Fletoren Zyrtare.

Miratuar në datën 28.5.2020

[bookmark: _GoBack]Shpallur me dekretin nr. 11512, datë 16.6.2020 të Presidentit të Republikës së Shqipërisë, Ilir Meta.

ANEKSI I

[bookmark: _Hlk37325635]Termat e huas paraqiten si vijon: 
Shuma e huas 139,300,000 SDR
Norma e interesit përbëhet nga (i) një normë bazë (e përcaktueshme nga tregu [0.05% javën që përfundon në 10 prill]) plus një marzh të caktuar nga Bordi Drejtues çdo dy vjet (aktualisht 100 bps); (ii) tarifën shtesë të bazuar në nivelin prej 200 bps mbi stokun e kredisë mbi 187.5% të kuotës; dhe (iii) tarifën shtesë të bazuar në kohë prej 100 bps, kur shuma e stokut të kredisë qëndron mbi 187.5% të kuotës për më shumë se 36 muaj.
Instrumenti që i akordohet Shqipërisë ka një normë huadhënie, që do të përfshijë normën bazë të interesit në SDR (0.05%), një marzh të vendosur nga Bordi Drejtues (1%), tarifën shtesë të bazuar në nivel prej 2%, dhe një tarifë shtesë të bazuar në kohë prej 1%, duke e çuar normën totale të instrumentit në 4.05%.
Komisioni i shërbimit aplikohet mbi çdo shumë që tërhiqet nga huaja dhe është 0.5% (50 bps).
Maturimi i huas 3¼ deri në 5 vjet.

